**Татар телендә гомуми белем бирү оешмалары укучылары өчен татар әдәбиятыннан олимпиада сораулары**

**(мәктәп туры, 2022-2023 уку елы) 8 нче сыйныф**

**Үткәрү вакыты – 90 минут**

**Максималь балл – 40**

1. **Теоретик бирем (10 балл).**

1. Суфичылык әдәбиятына хас билгеләрне сана. Иҗатларында суфичылык чагылыш тапкан язучыларга мисаллар китер. (10 балл)

1. **Әдәби текст белән эш (20 балл).**

Кыз урта буйлы, башында яхшы Казан калфагы киелмеш, өстендәге күк йон камзулы нәзек вә зифа буена яхшы ярашып тора. Муенында саф көмеш монетлар (тәңкәләр) киелгән, вак-вак атлап үткән вакытта, акчалар чылдыр-чылдыр бәрелерләр. Аягында тамбурлы читек-башмак, чәче вә күзләре, вә кашлары ялтыравык кара, йөзе нурлы, кызгылт ак, борыны кечкенә вә гүзәл.

1. Әлеге өзек кайсы әсәрдән? Авторы кем? (2 балл).

2. Өзектә сурәтләнгән кыз кем ул? (3 балл).

3. Әсәрнең төп идеясен әйтеп бир. (5 балл).

4. Әсәрнең төп героена нинди сыйфатлар хас? Характеристика бир (5 балл).

5.Бу әсәрдә төп каршылык кемнәр арасында? Бу каршылыкның сәбәбе нәрсәдә?Ахырда кайсылары өстен чыга? Ни өчен?(5 балл)

1. **Иҗади бирем (10 балл).**

«Минем яраткан язучым» темасына 25 җөмләдән торган инша яз (10 балл).